અમદાવાદના ગુરૂકુળ વિસ્તારમાં આવેલ મારૂતિ સેન્ટરમાં રહેતા ગોપાલભાઈ કાન્તિભાઈ ગઢીયા સિમેન્ટનો હોલસેલનો વેપાર કરે છે તેઓ કલોલમાં બોરીસણા ચાર રસ્તા પાસે આવેલ આનંદ સ્ટીલમાં કામકાજ અર્થે આવ્યા હતા જયાં તેઓએ પોતાની કાર રોડની સાઈડમાં પાર્ક કરી હતી ત્યારે કોઈ ગઠીયો તેમની કારના ડ્રાયવીંગ સાઈડની પાછળનો કાચ તોડી સીટની બાજુમાં પડેલ બેગ ઉઠાવી ફરાર થઈ ગયો હતો ગોપાલભાઈ ઘરે જવા કાર પાસે આવતા કારના દરવાજાનો કાચ તૂટેેલો જોઈ ચોંકી ઉઠયા હતા અને તપાસ કરતા કારની સીટમાં મૂકેલ પૈસા ભરેલી બેગ ગાયબ હતી.